वासिंटन , 16 नभेम्बर : आमेरिकायाव कभिड - 19 नि केसआ 1.1 कौटिनिफ्राय बांसिन जानायनि उनाव आथिखालाव माखासे राइज्योफोरा इनफेक्सन गोसारनायखौ होबथानो थाखाय गोदानै हाबाफारि मावनो नाजादों । करना भाइरास केसखौ 1 सप्ताहनि गेजेराव 10 लाख मोन्नाय जादों । वासिंटन आरो गुबुन गुबुन माखासे राइज्योफोर बादि मिशिगनआबो इनफेक्सन गोसारनायखौ होबथानो थाखाय थांखि लादों । मिशिगननि गभर्नर ग्रेचेन बिहिटमार खुंथाया थांनाय रबिबाराव हाइस्कुल , कलेज , रेस्टुरेन्ट आरो खेला गेलेनायखौ बन्द खालामनोबो बिथोन होदों । बिथोन होनायनि गेजेरजों सावथुन दिन्थिनायखौबो बन्द खालामनाय जागोन आरो जिमआव थुबुरै ब्याम खालाम होनाय जानाय नङा । बे गोदान नेमखान्थिआ 3 सप्ताहसिम गोहोम गोनां जागोन । बेनि सिगां वासिंटननि गर्भनर जे इन्सलीआ फालांगि आरो समाजयारि लोगो हमलायनायखौ गोदानै होबथानो बाथ्रा फोसावदोंमोन । 
आमेरिकायाव करना इनफेक्सन जानाया 1.1 कौटिनि बांसिन जाबाय